**ДО**

 **ВСИЧКИ АДВОКАТИ ОТ СТРАНАТА**

**ПОКАНА**

**ЗА УЧАСТИЕ В „ДНИ НА АДВОКАТИТЕ“**

 **В СОК „КАМЧИЯ“ ЗА ПЕРИОДА 26.09.-29.09.2019 Г.**

**УВАЖАЕМИ КОЛЕГИ,**

 Имаме удоволствието да Ви поканим да вземете участие в провеждащите се за трета поредна година „ДНИ НА АДВОКАТИТЕ“ в Санаторно-оздравителен комплекс / СОК/ „Камчия“ в периода 26.09.- 29.09.2019 г.

 Предвиждаме:

 Провеждане на състезания по решаване на гражданскоправни и наказателноправни казуси, в които могат да вземат участие отбори от всяка адвокатска колегия;

 Провеждане на спортни състезания по различни видове спорт, като комплексът разполага със спортна база – тенис кортове; плувен басейн; футболно игрище; лекоатлетическа писта, игрища за баскетбол, волейбол и др.

 Провеждане на семинари със следните теми:

 На 27.09.2019 г.-„Практически проблеми при обжалване на задържането по чл. 72 от ЗМВР и на задържането от прокурор до 72 часа по чл. 64 ал.2 от НПК в светлината на ЕКПЧ. Предпоставки за законосъобразност на мерките за неотклонение „задържане под стража“ и „домашен арест“ според практиката на ЕСПЧ.“- лектор адв. Снежана Стефанова.

 На 28.09.2019 г.- „Потребителски договори. Неравноправни клаузи.“ -лектор Емилия Василева.

 Участниците ще бъдат настанени по тяхно желание и съобразно възможностите на комплекса във Вилно селище „Пирин“ и Хотел „Лонгоз“ за три нощувки и при пансион - три закуски / 27,28 и 29.09.2019 г./ ; два обяда /27 и 28.09.2019 г./ и три вечери / 26, 27 и официална вечеря с програма на 28.09.2019 г./.

 Цените за настаняване са следните:

 Вилно селище „Пирин“:

 Единично настаняване – 337.40 лв.

 Двойно настаняване- 259.40 лв.

 Тройно настаняване – 238.40 лв.

 Хотел „Лонгоз“:

 Единично настаняване- 313.40 лв.

 Двойно настаняване- 238.40 лв.

 Тройно настаняване- 214.40 лв.

 Уважаеми колеги,

 Като се извиняваме за кратките срокове за записване, поставени ни от домакините от СОК „Камчия“, Ви уведомяваме, че заявката за участие в мероприятието трябва да бъде направена най-късно до 07.08.2019 г. на e-mail: coa@abv.bg.

 В същия срок - 07.08.2019 г. следва да бъде извършено плащане на 30% от сумата от всеки участник, съобразно избрания от него вариант за настаняване, която сума ще преведем като капаро. Сканираните платежни нареждания за извършените плащания изпращайте на е-поща: coa@abv.bg. Банковата сметка на Центъра за обучение на адвокати, по която следва да се заплащат сумите за настаняване е следната:

 Уникредит-Булбанк АД, клон „Калоян“

 IBAN: BG44UNCR76301077718918

 BIC код: UNCRBGSF

Остатъкът от сумата – 70% следва да бъде преведена по същата сметка в срок до 10.09.2019 г.

 Моля, при извършване на преводите като основание да посочвате – за „Дни на адвокатите“ и да ни уведомявате по електронен път на е-поща coa@abv.bg, на която да изпращате сканираните платежни нареждания за извършеното плащане, с цел по-пълна информация относно участниците, както и за да бъдат избегнати грешки.

 Програма за мероприятието ще Ви бъде изпратена допълнително.